পইড়া থাকুক বাপ মাও পইড়া থাকুক ঘর |  তোমারে লইয়া বন্ধু যাইবাম দেশান্তর ||  দুই আঁখি যে দিগে যায় যাইবাম সেইখানে |  আমার সঙ্গে চল বন্ধু যাইবাম গহীন বনে  ||  বাপের আছে তাজি ঘোড়া ঐ না নদীর পারে |  দুইজনেতে উঠ্যা চল যাইগো দেশান্তরে ||  না জানিবে বাপ মায় না জানিবে কেহ |  চন্দ্র সূর্য সাক্ষী কইরা ছাইড়া যাইবাম দেশ ||  আবে করে ঝিলিমিলি নদীর কুলে দিয়া |  দুইজনে চলিল ভালা ঘোড়ায় সুয়ার হইয়া ||  চান্দ সূরুজ যেন ঘোড়ায় চলিল |  চাবুক খাইয়া ঘোড়া শণেতে উড়িল ||